CELEX: 32016D2324
Language: fi
Date: 2016-12-19 00:00:00
Title: Komission täytäntöönpanopäätös (EU) 2016/2324, annettu 19 päivänä joulukuuta 2016, aluskierrätyksestä annetun Euroopan parlamentin ja neuvoston asetuksen (EU) N:o 1257/2013 edellyttämän aluskierrätyksen suunniteltua aloittamista koskevan ilmoituksen muodosta (ETA:n kannalta merkityksellinen teksti )

20.12.2016   
               
               
                  FI
               
               
                  Euroopan unionin virallinen lehti
               
               
                  L 345/129
               
            KOMISSION TÄYTÄNTÖÖNPANOPÄÄTÖS (EU) 2016/2324,
      annettu 19 päivänä joulukuuta 2016,
      aluskierrätyksestä annetun Euroopan parlamentin ja neuvoston asetuksen (EU) N:o 1257/2013 edellyttämän aluskierrätyksen suunniteltua aloittamista koskevan ilmoituksen muodosta
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon aluskierrätyksestä sekä asetuksen (EY) N:o 1013/2006 ja direktiivin 2009/16/EY muuttamisesta 20 päivänä marraskuuta 2013 annetun Euroopan parlamentin ja neuvoston asetuksen (EU) N:o 1257/2013 (1) ja erityisesti sen 13 artiklan 3 kohdan a alakohdan,
      sekä katsoo seuraavaa:
      
                  (1)
               
               
                  Asetuksessa (EU) N:o 1257/2013 vahvistetaan aluskierrätysyrityksiä sekä aluskierrätyslaitoksia ja niiden toiminnanharjoittajia koskevat unionin jäsenvaltion lipun alla purjehtivien alusten kierrätysvaatimukset.
               
            
                  (2)
               
               
                  Asetuksen (EU) N:o 1257/2013 13 artiklan 2 kohdan b alakohdan mukaan alusten kierrätyslaitoksen toiminnanharjoittajan on ilmoitettava hallinnolle, että aluskierrätyslaitos on kaikilta osin valmis aloittamaan aluskierrätyksen. Ilmoitusten muodon on oltava yhdenmukainen Hongkongissa 15 päivänä toukokuuta 2009 hyväksytyn turvallista ja ympäristön kannalta asianmukaista aluskierrätystä koskevan kansainvälisen yleissopimuksen, jäljempänä ’Hongkongin yleissopimus’, lisäyksen 6 kanssa.
               
            
                  (3)
               
               
                  Asetuksen (EU) N:o 1257/2013 3 artiklan 6 kohdan mukaan ’aluskierrätyksellä’ tarkoitetaan toimintaa, jossa alus puretaan kokonaan tai osittain. Aluskierrätyksen suunniteltua aloittamista koskeva ilmoitus on näin ollen tehtävä, jos alus puretaan osittain. Aluskierrätyksen suunniteltua aloittamista koskevan ilmoituksen mallissa mainitaan vain yksi aluskierrätyslaitos. Jos yhden aluksen purkaminen tapahtuu useassa laitoksessa, kultakin menettelyyn osallistuvalta laitokselta vaaditaan erillinen aluskierrätyksen suunniteltua aloittamista koskeva ilmoitus.
               
            
                  (4)
               
               
                  Tässä päätöksessä säädetyt toimenpiteet ovat asetuksen (EU) N:o 1257/2013 25 artiklalla perustetun aluskierrätyksestä annetun asetuksen komitean lausunnon mukaiset,
               
            ON HYVÄKSYNYT TÄMÄN PÄÄTÖKSEN:
      1 artikla
      Aluskierrätyksen suunniteltua aloittamista koskevien ilmoitusten, joita edellytetään asetuksen (EU) N:o 1257/2013 13 artiklan 2 kohdan b alakohdassa, on oltava muodoltaan tämän päätöksen liitteen mukaisia.
      2 artikla
      Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tehty Brysselissä 19 päivänä joulukuuta 2016.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 330, 10.12.2013, s. 1.
      
         LIITE
         
            
         Teksti kuva
         
            ALUSKIERRÄTYKSEN SUUNNITELTUA ALOITTAMISTA KOSKEVA ILMOITUS
            Aluskierrätyksestä annetun Euroopan parlamentin ja neuvoston asetuksen (EU) N:o 1257/2013 edellyttämä
            Aluskierrätyslaitos ,
            (Aluskierrätyslaitoksen nimi)
            joka sijaitsee osoitteessa
            (Aluskierrätyslaitoksen täydellinen osoite)
            ja joka mainitaan aluskierrätyksestä annetun asetuksen (EU) N:o 1257/2013 nojalla laaditussa eurooppalaisessa luettelossa,
            ilmoittaa täten, että aluskierrätyslaitos on kaikilta osin valmis aloittamaan seuraavan aluksen kierrätyksen:
            (IMO-numero)
            Kierrätyskelpoisuuden osoittava todistuskirja on myönnetty seuraavan valtion hallituksen alaisuudessa:
            (Valtion nimi)
            Todistuskirjanmyöntäjä:
            (Asetuksen (EU) N:o 1257/2013 mukaisesti valtuutetun henkilön tai organisaation täydellinen nimi)
            Päivämäärä (pp/kk/vvvv):
            (Myöntämispäivämäärä)
            (Aluskierrätyslaitoksen toiminnanharjoittajan tai valtuutetun edustajan allekirjoitus)